שופטים – פרק ג', פסוקים א'-י"א 
דגשים והערות:
· את כל אשר לא ידעו וכו' (פסוק א') – הדור שלא ידעו את מלחמות ה', אותו בא ה' לנסות.
· רק למען וכו' (פסוקים ב' ו-ד') – שתי סיבות הן להשארת הגויים בארץ: א. [פסוק ב':] ללמד את בני ישראל מלחמה, כי כיבוש הארץ כבר לא ייעשה בניסים כבעבר; ב. [פסוק ד':] לנסות את ישראל, אם יתקרבו אליהם ויעבדו אלוהיהם (מלבי"ם).
· אשרה (פסוק ז') – עץ הנעבד כעבודה זרה.
· רשעתיים (פסוק ח') – על שם רשעותו הגדולה. [גוטמן: שתי רשעויות – שנלחם בישראל ושעבד אותם, והפר הברית של יעקב ולבן במצבה בגלעד – ילקוט שמעוני רמז מ"א (אפשר לספר על שני שומרים במצבה שעוצרים את כושן: יש לנו ברית! אל תפר אותה! ועונה הוא: ואתם שומרים הברית עם ה'?...)].
· [bookmark: _GoBack]ויזעקו (פסוק ט') – התפללו אל ה' [לאחר 8 שנים!].
· מושיע (פסוק ט') – לא סתם 'שופט' אלא מושיע, כי היתה לו זכות גדולה מצד מי שהוא [ראש ישיבה חכם וחריף, כובש קרית ספר וכו'], שהיה ראוי להושיע את ישראל, וכבר הושיעם בעבר.
· ותהי עליו רוח ה' (פסוק י') – זכה לרוח מאת ה', גבורה מיוחדת! וזו מדרגה של נבואה, רוח הקודש, כדוד המנצח אריה ודב. כח אלוקי.
· וישפוט וכו' (פסוק י') – על ידי ששפט את ישראל והנהיגם חזרו עוד יותר בתשובה אל ה' ומתוך כך זכו לנצח במלחמה על ארם.
· ותעז (פסוק י') – נצחו כמה פעמים.


במחברת [תאריך, כותרת פרק ג'...]:
   1. השופט הראשון היה ___________.
	   2. הוא נלחם ב_______ ____________ מלך _______.
   3. כמה שנים עבדו ישראל את ארם? ___.

